**УСТАВ**

**НА СДРУЖЕНИЕ С НЕСТОПАНСКА ЦЕЛ**

**НАРОДНО ЧИТАЛИЩЕ „ДИМИТЪР ИВАНОВ ПОЛЯНОВ - 1870”**

**СЕЛО ГАРВАН, ОБЩИНА СИТОВО, ОБЛАСТ СИЛИСТРА**

**ОБЩИ ПОЛОЖЕНИЯ**

 Чл.1 С този устав се урежда учредяването, устройството, управлението, дейността, имуществото, финансирането и издръжката на Сдружение с нестопанска цел Народно читалище „Димитър Иванов Полянов - 1870”.

 Чл. 2 (1) Сдружението с нестопанка цел Народно читалище „Димитър Иванов Полянов - 1870” е самоуправляващо се сдружение, което работи на територията на област Силистра. В неговата дейност могат да участват всички физически лица, без оглед на ограничения на възраст, пол,политически и религиозни възгледи и етническо самосъзнание.

(2)Сдружението е юридическо лице с нестопанска цел, осъществяващо дейност в обществена полза, изпълнява и държавни културно-просветни задачи. То се представлява от Председателя и секретаря на Настоятелството заедно и по отделно.

**СЕДАЛИЩЕ И АДРЕС**

 Чл.3 Седалището и адресът на управление на Сдружение с нестопанска цел Народно читалище „Димитър Иванов Полянов - 1870” е в село Гарван, община Ситово, област Силистра.

**ЦЕЛИ И ДЕЙНОСТИ**

 Чл. 4 (1) Целите на Сдружение с нестопанка цел Народно читалище „Димитър Иванов Полянов - 1870” са да задоволява потребностите на гражданите свързани с:

 1. Развитие и обогатяване на културния живот, социалната и образователната дейност в населеното място, където осъществява дейността си;

 2. Запазване на обичаите и традициите на българския народ;

 3. Разширяване на знанията на гражданите и приобщаването им

към ценностите и постиженията на науката, изкуството и културата;

 4. Възпитаване и утвърждаване на националното самосъзнание;

 5. Оказване на помощ и подкрепа на деца и възрастни хора от рискови групи, чрез предоставяне на различни социални услуги и достъп до информация.

(2) За постигане на целта сдружението да извършва основни дейности като:

 1. Уреждане и поддържане на библиотека, читалня и видеотека;

 2. Развитие и подпомагане по любителското художествено творчество;

 3. Организиране на школи, кръжоци, курсове, клубове, кино и видео показ, празненства, концерти, чествания и младежки дейности;

 4. Събиране и разпространение на знания за родния край;

 5. Създаване и съхраняване на музейни колекции съгласно Закона за културното наследство;

 6. Предоставяне на компютърни и интернет услуги.

 (3) Развива и допълнителна стопанска дейност, свързана с предмета на основната дейност, в съответствие с действащото законодателство, като използват приходите от нея за постигане на определените в устава цели. Сдружението не разпределя печалба.

 (4) Сдружението няма право да предоставят собствено или ползването от его имущество възмездно или безвъзмездно;

 1. За хазартни игри и нощни заведения;

 2. За дейност на нерегистрирани по Закона за вероизповеданията религиозни общности и юридически лица с нестопанска чел на такива общности;

 3. За постоянно ползване от политически партии и организации.

 (5) Предоставяне социални услуги на хора от рискови групи, като организира дейности свързани с изграждане на дневни центрове, кризисни центрове, социална рехабилитация и интеграция, и други дейности съгласно Закона за социално подпомагане и правилника за неговото приложение.

Чл. 5(1) Сдружението може да се съюзи с други културни институции и социални организации за защита на своите интереси и провеждане на съвместни дейности и инициативи.

 (2) Сдружението работи в тясно взаимодействие с учебни заведения, културни институции, обществени и други организации, които извършват културно-просветна работа и социална дейност.

 (3) Сдружението поддържа отношения на сътрудничество и координация с държавни органи и организации, на които закона възлага определени задължения.

**УЧРЕДЯВАНЕ**

 Чл. 6(1) Сдружението с нестопанска цел Народно читалище „Димитър Иванов Полянов- 1870” се учредява най- малко от 50 дееспособни лица, които вземат решение на учредително събрание.

 (2) Учредителното събрание приема устава на сдружението и избира органи.

 Уставът урежда:

 а/ наименованието;

 б/ седалището;

 в/ целите;

 г/ източниците на финансиране;

 д/ органите на управление и контрол, техническите правомощия на избирането им, реда на свикването им и вземането на решения;

 е/ начина за приемане на членове и прекратяване на членството, както и реда за определяне на членския внос.

**ЧЛЕНСТВО**

Чл. 7 (1) Членуването в сдружението е доброволно.

 (2) Кандидатът подава писмено заявление до настоятелството, в която декларира, че е запознат с Устава до приема. Кандидатите - юридически лица представляват, освен молба, преписи от документите си за регистрация и решението на управителните си органи за членство в сдружението.

 (3) Всеки член има право да бъде информиран за дейността на сдружението, да се ползва от имуществото му и от резултати от дейността му.

 (4) Всеки член на сдружението е длъжен да заплаща редовно членския си внос до края на първото тримесечие на календарната година.

 (5) Членските права и задължения са непрехвърлими и не преминават върху други лица.

 (6) Членовете на сдружението са длъжни да спазват устава.

 (7) Членовете на сдружението са длъжни да участват активно в дейността му, да пазят и обогатяват имуществото.

Чл. 8 (1) Членовете на сдружението са индивидуални, колективни и почетни.

 (2) Индивидуалните членове са български граждани. Те биват действителни и спомагателни:

 а/ действителните членове са лица, навършили 18 години, които участват в дейността на сдружението, редовно плащат определения по устав членски внос до края на първото тримесечие на календарната година и имат право да избират и да бъдат избирани;

 б/ спомагателните членове са лица до 18 години, които нямат право да избират и да бъдат избирани. Те имат право на съвещателен глас.

 (3) Колективните членове съдействат за осъществяване целите на сдружението, подпомагат дейностите, поддържането на материалната база и имат право на един глас в общото събрание.

Колективни членове могат да бъдат:

1. Професионални организации;

2. Стопански дружества;

3. Търговски дружества;

4. Кооперации и сдружения;

5. Културно-просветни и любителски клубове и творчески колективи.

 (4) Почетни членове могат да бъдат български и чужди граждани с изключителни заслуги за сдружението.

Чл. 9 Прекратяване на членството се извършва чрез:

 1. Изключване на съответния член на сдружението от общото събрание по предложение на настоятелството, за системни нарушения на устава на сдружението и злоупотреба с името на Сдружението Народно читалище „Димитър Иванов Полянов- 1870” село Гарван, както и поради незаплащане на определения от общото събрание членски внос.

 2. По писмена молба на съответния член на сдружението, адресирана до настоятелството.

 3. Поради смърт на съответния член на сдружението или поставянето му под пълно запрещение.

 4. С прекратяването на юридическото лице при колективните членове.

**УСТРОЙСТВО И УПРАВЛЕНИЕ НА СДРУЖЕНИЕТО**

 Чл. 10 Органи на сдружението са:

 1. Общото събрание;

 2. Настоятелството;

 3. Проверителната комисия.

 Чл. 11 (1) Върховен орган на сдружението е общото събрание.

 (2) Общото събрание на сдружението се състои от всички членове на сдружението, имащи правото на глас.

 Чл. 12 (1) Общото събрание:

 1. Изменя и допълва устава;

 2.Избира и освобождава членовете на настоятелството, проверителната комисия и председателя;

 3.Приема вътрешните актове, необходими за организацията на дейността на сдружението;

 4.Изключва членове на сдружението по предложение на настоятелството, на основание Чл. 9 т. 1 от Устава на Сдружение Народно читалище „Димитър Иванов Полянов - 1870”;

 5. Приема основни насоки на дейността на сдружението;

 6. Взема решения за членуване или за прекратяване на членството в сдружението или други организации;

 7. Приема бюджета на сдружението;

 8. Приема годишния отчет за дейността на сдружението;

 9. Определя размера на членския внос по предложение на настоятелството на сдружението;

 10. Отменя решения на органи на сдружението, които противоречат на закона, устава или други вътрешни актове, регламентиращи дейността на сдружението.

 11. Взема решение за откриване на клонове на сдружението след съгласуване с общината;

 12. Взема решение за прекратяване на сдружението;

 13. Взема решения за отнасяне до съда на незаконосъобразни дейности на ръководството или отделни членове.

 (2) Решенията на общото събрание са задължителни за другите органи на сдружението.

 Чл. 13 Правата по т.1, т.2, т. 4, т.8, т.10, т.12 не могат да се възлагат на други органи на сдружението.

 Чл. 14 Решенията на Общото събрание се вземат с явно гласуване и са задължителни за другите органи на сдружението.

 Чл. 15 Решенията на Общото събрание подлежат на съдебен контрол относно тяхната законосъобразност и съответствие с устава.

 Чл. 16 (1) Общото събрание на сдружението се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на сдружението с право на глас. При отказ на настоятелството да свика извънредно общо събрание, до 15 дни от постъпването на искането, проверителната комисия или една трета от членовете на сдружението с право на глас могат да свикат извънредно общо събрание от свое име.

 (2) Поканата за общо събрание трябва да съдържа дневен ред, дата, часа и мястото на провеждането му и по чия инициатива то се свиква. Тя трябва да бъде получена не по-късно от 7 дни преди датата на провеждането. В същия срок на общодостъпни места трябва да бъде обявено и съобщение за събранието.

 (3) Общото събрание е законно, ако присъстват най-малко половината от имащите право на глас членове на сдружението. При липса на кворум, събранието се отлага с един час. Събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 (4) Решенията по Чл. 12, ал.1, т.1, т.4, т. 10, т. 11 и т. 12 се вземат с мнозинство от две трети от всички членове. Останалите решения се вземат с мнозинство при повече от половината от присъстващите членове.

 (5) Две трети от членовете на общото събрание на народното читалище могат да предявяват иск пред окръжен съд по седалището на читалището за отмяна на решение на общото събрание, ако то противоречи на закона или устава.

 (6) Искът се предявява в едномесечен срок от узнаването на решението, но не по-късно от една година от датата на вземането на решението.

 (7) Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

 Чл. 17 (1) Всеки член на общото събрание има право на един глас.

(2) По въпроси, които не са включени в дневния ред, не може да се вземат решения.

**НАСТОЯТЕЛСТВО**

 Чл.18 (1) Изпълнителен орган на читалището е настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

 (2) Настоятелството:

 а/ свиква общо събрание;

 б/ осигурява изпълнението на решенията на общото събрание;

 в/ подготвя и внася в общото събрание проект за бюджета на сдружението и утвърждава щата му;

 г/ подготвя и внася в общото събрание отчет за дейността на сдружението;

 д/ назначава секретаря на сдружението, утвърждава длъжностната му характеристика и определя трудовото му възнаграждение;

 е/ настоятелството взема решение с обикновено мнозинство повече от половината на членовете си;

 ж/ приема членове на сдружението по тяхно писмено заявление, с което те заявяват, че приемат устава на сдружението и са съгласни с определения от общото събрание членски внос. приемането на нови членове се извършва най-късно до седем дни преди провеждането на годишното отчетно-изборно събрание на сдружението;

 з/ взема решения за сключване на договори със специалисти и други лица, необходими за осъществяване на дейността на сдружението;

 и/взема решения по всички въпроси, които по закон или съгласно устава не спадат в правата на друг орган;

 (3) Настоятелството може да взема решения, ако на заседанието присъстват повече от половината от неговите членове.

 (4) Присъстващо е и лице, с което има двустранна телефонна или друга връзка, гарантираща установяването на личността му и позволяваща участието в обсъждането и вземането на решения. Гласуването на този член се удостоверява в протокола от председателстващия заседанието.

 (5) Настоятелството взема решенията си с мнозинство повече от половината от членовете си.

 (6) Настоятелството може да вземе решение и без да бъде провеждано заседание, ако протоколът от взетото решение бъде подписан без забележки и възражения от всички членове на настоятелството.

**ПРЕДСЕДАТЕЛ**

 Чл. 19 (1) Председателят на сдружението е член на настоятелството и си избира от общото събрание за срок от 3 години с граждански или трудов договор определен от Настоятелството съобразно цялостната дейност на сдружението.

 (2) Председателят:

 а/ организира дейността на сдружението съобразно закона, устава и решенията на общото събрание;

 б/ представлява сдружението;

 в/ свиква и ръководи заседания на настоятелството и председателства общото събрание;

 г/ ръководи текущата дейност на сдружението;

 д/ отчита дейността си пред настоятелството;

 е/ сключва и прекратява трудовите договори със служителите съобразно бюджета на сдружението и въз основа решение на настоятелството.

**ПРОВЕРИТЕЛНА КОМИСИЯ**

 Чл. 20 (1) Проверителната комисия се състои най-малко от трима членове избирани за срок от 3 години.

 (2) Членовете на проверителната комисия не могат да бъдат лица, които са в трудово-правни отношения със сдружението или са роднини на членовете на настоятелството по правна линия - съпрузи, братя, сестри и роднини по сватовство от първа степен.

 (3) Проверителната комисия осъществява контрол върху дейността на настоятелството, председателя и секретаря по спазването на закона, устава и решенията на общото събрание.

 (4) При констатирани нарушения проверителната комисия уведомява общото събрание на сдружението, а при данни за извършено престъпление и органите на прокуратурата.

 Чл. 21 Не могат да бъдат избирани членове на настоятелството и на проверителната комисия лица, които са осъждани на лишаване от свобода за умишлени престъпления от общ характер.

 Чл. 21а Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на сдружението.

**ИМУЩЕСТВО И ФИНАСИРАНЕ**

 Чл. 22 Имуществото на сдружението се състои от масивна двуетажна сграда, право на собственост и от други вещни права, вземания, ценни книжа, други права и задължения.

 Чл. 23 Сдружението набира средства от следните източници:

 1. Членски внос;

 2. Културно - просветна и информационна дейност;

 3. Субсидия от държавния и общинските бюджети;

 4. Наеми от движимо и недвижимо имущество;

 5. Дарения, завещания;

 6. Други приходи.

 Чл. 24. Недвижимото и движимото имущество, собственост на сдружението, както и приходите от него не подлежат на принудително изпълнение освен на вземанията, произтичащи от трудови правоотношения.

 Чл. 25 (1)Настоятелството изготвя годишния отчет за приходите и разходите, които се приемат от общото събрание.

 (2)Отчета за изразходваните от бюджета средства се представя в общината, на чиято територия се намира сдружението.

**ПРЕКРАТЯВАНЕ**

 Чл. 26 (1) Сдружението може да бъде прекратено по решение на общото събрание, вписано в регистъра на окръжния съд. То може да бъде прекратено с ликвидация или решение на окръжния съвет, ако:

 1. Дейността му не се използва според целите и предмета на дейността на сдружението;

 2. Имуществото му не се използва според целите и предмета на дейността на сдружението;

 3. Е налице трайна невъзможност сдружението да действа или не развива дейност за периода от две години. В тези случаи министърът на културата изпраща сигнал до прокурора за констатирана липса на дейност на сдружението.

 Уставът е приет с направените промени от общото събрание на членовете на Сдружение Народно читалище „Димитър Иванов Полянов - 1870” село Гарван на 19. 03. 2010 година.

**СПИСЪК НА ЧЛЕНОВЕТЕ**

**НА ЧИТАЛИЩНО НАСТОЯТЕЛСТВО**

**И ПРОВЕРИТЕЛНАТА КОМИСИЯ ПРЕЗ 2023 ГОДИНА**

**ПРИ НЧ „ДИМИТЪР ИВАНОВ ПОЛЯНОВ - 1870“**

**СЕЛО ГАРВАН, ОБЛАСТ СИЛИСТРА**

|  |  |  |
| --- | --- | --- |
| №НА РЕД | ИМЕ, ПРЕЗИМЕ И ФАМИЛИЯ | ДЛЪЖНОСТ В ЧИТАЛИЩНОТО РЪКОВОДСТВО |
| 1. | Веселин Петров Неков | Председател на ЧН |
| 2. | Гинка Атанасова Макриева | Член на ЧН |
| 3. | Георги Недков Петров | Член на ЧН |
| 4. | Нела Господинова Стоянова | Член на ЧН |
| 5. | Пламен Стоянов Николов | Член на ЧН |
| 6. | Татяна Иванова Неделчева | Председател на ПК |
| 7. | Елеонора Тодорова Енчева | Член на ПК |
| 8. | Ралина Георгиева Георгиева | Член на ПК |

**ИЗВЪРШЕНИ ДЕЙНОСТИ**

**НА НЧ „ДИМИТЪР ИВАНОВ ПОЛЯНОВ - 1870“,**

**СЕЛО ГАРВАН ПРЕЗ 2023 ГОДИНА**

 През изминалия отчетен период на 2023 година работата на настоятелството, читалищните работници и самодейците продължи с реализирането на поставените

**ОСНОВНИ ЦЕЛИ:**

 1. Утвърждаване на читалището като обществен и културен център, осигуряващ на гражданите равен достъп до всички видове информация и дейности.

 2. Постоянно обогатяване на библиотечните колекции с традиционни /книжни/ и други носители на информация.

 3. Активно участие със свои инициативи и дейности в културния живот на селото, общината и страната.

 4. Издателската и популяризаторска дейност по повод актуални дати и годишнини от местния и национален календар, включваща изработване на информационни табла, мултимедийни презентации и др.

 5. Утвърждаване ролята на читалището като координационен, експертно-консултантски център за населението.

 6. Разширяване контактите и партньорствата с институции, обществени организации, НПО, сдружения, съюзи.

 7. Участие в проекти на регионално и национално ниво.

**БИБЛИОТЕЧНА ДЕЙНОСТ**

 Библиотечната дейност е формата, чрез която читалището реализира задачата си за разширяване и обогатяване на знанията и интереса към наука, изкуство и култура у местното население.

 В момента библиотеката към читалището разполага със 11915 тома литература – художествена литература, отраслова, детска художествена, детска отраслова. Стремежът ни е непрекъснато да обогатяваме фонда и с литература, която да задоволи потребностите на нашите читатели от всички възрасти.

 Библиотеката към читалището увеличи своя фонд за отчетния период 01.01.2023 г. - 31.12.2023 година с общо 377 книги. Всички са заведени в Инвентарната книга на библиотеката и отразени в Книгата за движение на библиотечния фонд - на хартиен и в електронен вариант.

 През 2023 година продължи извършването на периодично прочистване и в края на отчетния период се извърши частична инвентаризация на библиотечния фонд, залегнала по програма.

 През 2023 година регистрираните читатели са 31. Общо заетите библиотечни материали са 408 единици. Изводът, който си направихме е, че библиотеката въпреки лошите демографски показатели за село Гарван, успява да се запази като интересно място за посещение, но и като място за добра комуникация и социални контакти.

**ЛЮБИТЕЛСКО ХУДОЖЕСТВЕНО ТВОРЧЕСТВО**

 Към читалището продължават да функционират две постоянни групи: „Женска фолклорна група”, „Мъжка фолклорна група” .

 Самодейните колективи, през отчетния период подбират репертоара си в зависимост от предстоящи празници, концерти и участия във фолклорни фестивали. Наред с разучаване на нови песни, съставите работят и за възстановяване на песни от многобройния стар репертоар. Стараят се да избира подходящи песни за участие в общински празници и мероприятия, както и във фолклорни събори и фестивали.

Национални:

* 14.02.2023 г. - Участие на самодейци от НЧ „Димитър Иванов Полянов - 1870”, село Гарван в онлайн национална кампания „Мартеница аз ти вързвам” сдружение „Зазоряване” и район Оборище, Столична община;
* 14.02.2023 г. - Участие на самодейци от НЧ „Димитър Иванов Полянов - 1870”, село Гарван в конкурс за изработване на мартеница „За здраве и берекет” - онлайн изява, организирана от НЧ „Пробуда - 1880”,град Бургас;
* 21.02.2023 г. - Участие на самодейци от НЧ „Димитър Иванов Полянов - 1870”, село Гарван в конкурс „Мартенички бели и червени”; организатор: НЧ „Станчо Станчев- 1896” село Сушица, община Стражица, област Велико Търново;
* 21.02.2023 г. - Участие на самодейци от НЧ „Димитър Иванов Полянов - 1870”, село Гарван във втори конкурс за най-автентична мартеница, онлайн изява, организирана от НЧ „Напредък-1897”, село Попица, , община Бяла Слатина, област Враца;
* 21.02.2023 г. - Участие на самодейци от НЧ „Димитър Иванов Полянов - 1870” в Национален конкурс за най-оригинална мартеница и мартенски сувенир „Пижо и Пенда” на НЧ „Пробуда- 1928”, с. Кралево, общ.Търговище;
* Участие на самодейци към читалището в конкурс „Баба Марта бързала, мартенички вързала...”; организатор на събитието: НЧ „Надежда 1903”, село Имренчево, община Велики Преслав , област Шумен;
* От 20.09.2023 г. до 31.09.2023 г. - Провеждане на безплатно обучение по дигитални умения на хора над 55 годишна възраст по програма „Интернет за всички 55+" - инициатива на „А1 България” и Асоциация „Съвременни читалища”;
* 23.09.2023 г - Участие на самодейците към читалището в петнадесетия фолклорен събор „Ценово пее и танцува - 2023”. Събитието е организирано от Община Ценово и НЧ „Христо Ботев – 1898”, село Ценово.

Общински:

* 07.04.2023 г. - Участие в инициатива, посветена на 27 март 2023 г. „Ден на европейските автори“ , Международния ден на детската книга 2 април и Международния ден на книгата и авторското право – 23 април под наслов „Чети за светлина; инициатива на Светлина-1941г.“, с. Преславци и НЧ“Искра-1928г.“, с. Цар Самуил;
* 21.04.2023 г. - Участие на самодейци в онлайн конкурс „Великден с баба” - организатор: НЧ „Христо Ботев - 2021”, село Попина, област Силистра;
* 14.05.2023 г. - Участие на самодейците в хумористичен фестивал "Сребърна пее и се смее", община Силистра, област Силистра;
* 10.06.2023 г. - Участие в „Празник на водните лилии” - село, Малък Преславец, община Главиница, област Силистра;
* 18.06.2023 г. - Участие в Общински фолклорен събор „Песни и танци от Добруджа“ – Ситово 2023;
* 26.08.2023 г. участие на самодейците във първото издание на

 „Фестивал на рибената чорба“ в с. Попина.

Местни:

* Организиране на празник и пресъздаване на обичая „Бабинден“ в с. Гарван;
* Организиране на празник „Трифон Зарезан“ и пресъздаване на обичая „Зарязване на лозе“ в с. Гарван;
* Обявяване на втори онлайн конкурс на тема „Ръчно изработена картичка за 8–ми март“ и периодично публикуване на участниците в конкурса.
* Провеждане на работилница за изработване на мартеници от участниците в кръжока „Аз мога“;
* На 01.03.2023 г. Баба Марта раздава мартеници;
* Изготвяне на поздравителен адрес за самодейците по случай деня на самодееца –първи март;
* Отбелязване 145 години от Освобождението на България от османско иго и организиране поднасянето на венци пред паметника в центъра на селото;
* Провеждане на конкурс „Ръчно изработена картичка за 8-ми март”;
* На 8 – ми март картичките от конкурса се подаряват на жените от селото;
* На 21.03.2023 г. подредена изложба на ръкоделия;
* Участие на самодейците в откриване на нова детска площадка в парка на селото;
* На 21.04.2023 г – провеждане на редовно годишно отчетно събрание;
* 02.06.2023 г. - Тържествено отбелязване Деня на Ботев и на загиналите за свободата и независимостта на България;
* На 03.06.2023 г провеждане на ХIII „Фолклорен дунавски събор“ – Гарван 2023;
* 06.07.2023 г. - Откриване на жътвата в с. Гарван;
* 08.07.2023 г. - Провеждане на ХV издание на „Фестивал на хляба“.
* 11.12.2023 г. – Украсяване на коледната елха в читалището;
* 20.12.2023 г. – Дядо Коледа в читалището – подаряване на подаръци за най-малките жители на с. Гарван;
* От 01.01. 2023 г. до 31.12. 2023 г. - Освен изброените участия библиотеката организира, представя и информира местното население за различни събития - популяризиране на нови книги; оформяне на табла, витрини, кътове; изготвяне на благодарствени и поздравителни адреси, презентации, некролози, покани, грамоти, обяви.

Международни:

* 03.09.2023 г. - Участие на самодейците в XVI Международен фолклорен фестивал "От Дунав до Балкана" - 2023 година, град Борово, област Русе.

 Читалището през 2023 година продължи участието си в кампании и акции:

* Кампания за информираност с раздаване на отпечатани брошури

/от читалището/ целящо предпазване на възрастното население от зачестилите телефонни измами.

* Провеждане на кампания за събиране на пластмасови капачки за рециклиране. Присъединяване към Национална кампания в България.
* Акция "Подари книга" на читалищната библиотека в село Гарван.
* Информационна кампания за безплатни профилактични медицински прегледи на жителите на село Гарван.
* Провеждане на дарителска кампания за раздаване на дрехи на нуждаещи се жители от село Гарван.

 За 2023 година НЧ „Димитър Иванов Полянов - 1870”, село Гарван работи по различни проекти:

* Проект към Сдружение „МИГ Главиница – Ситово Крайдунавска Добруджа” и Държавен фонд „Земеделие” за безвъзмездна финансова помощ по програма за развитие на селските райони за периода 2014-2020 г., съфинансиран от Европейски Земеделски фонд за развитие на селските райони.
* Проект за финансова подкрепа на библиотеките при обновяване на фондовете им с книги и други информационни източници по програма „Българските библиотеки - съвременни центрове за четене и информираност” 2023 г. към Министерство на културата.
* Проект за допълнителна субсидирана бройка за читалището за 2024 г. към Министерство на културата. До момента няма изнесени резултати от Министерство на културата.

 Административни услуги на читалището през отчетния период са:

* Предоставяне на безплатен интернет за населението като потребители;
* Използване на мултимедията за масова потребление- презентации, гледане на филми с различна тематика от деца и възрастни;
* Копирни услуги;
* Изготвяне на поздравителни и благодарствени адреси, грамоти, покани, обяви, презентации, некролози, поздравителни адреси за рождени и имени дни, годишнини от сватби и юбилеи;
* Кореспонденция посредством глобални мрежи за общуване;
* Направа на електронни пощи на потребители и регистрация в различни сайтове в интернет;
* Ползване на електронни пощи;
* Обработване на снимков материал;
* Сканиране и копиране на различни материали;
* Проверка на здравен статус с ЕГН на потребители;
* Теглене и принтиране на годишни данъчни декларации от НАП;
* Помощ при проверка на осигуровки;
* Калкулации на дължими суми към НАП за неплатени здравни осигуровки;
* Осигуряване на информация при търсене на телефони и адреси на различни здравни специалисти;
* Разглеждане на пазара за изкупуване на дървесина;
* Помощ на потребители за отпуснати Евро- субсидии;
* Информация, свързана с интереси и хобита, възможност за отдих и туризъм;
* Търсене на информация в интернет за оформяне на информационните табла в читалището;
* Онлайн поръчки за закупуване на книги;
* Теглене и подбор на информация относно участия в събори и фестивали на пенсионерски клубове/ по молба на Клуб на инвалида и пенсионера „Надежда” − Гарван;
* Изготвяне на сценарии за различни празници и тържества;
* Периодично обновяване на Facebook страницата „Читалище Село Гарван” / вмъкване на актуален видео и снимков материал, свързан с дейността на читалището/ и др.

 Читалището през периода 01.01.2023 година - 31.12.2023 година участва в обучения и форуми:

 - От 20.03.2023г. до 22.03.2023 г. - Участие в квалификационно тридневно обучение по проект "Развитие на дигитални колекции и професионално обучение на библиотечните специалисти в област Силистра" - РБ „Партений Павлович”, гр. Силистра - 2 участници;

 - На 26.04.2023 г. - Участие на читалищните работници в обучителен семинар с представители на читалищата, организиран от Регионален експертно-консултантски и информационен център ”Читалища”, гр. Силистра - 2 участници;

 - От 31.10.2023 г. до 03.11.2023 г. - Участие на библиотечните работници в обучителен практикум, проведен във връзка с изпълнението на проект "Библиотечното краезнание - историческа памет за родния край", организиран от РБ „Партений Павлович”, гр. Силистра и проведен в НЧ "Христо Смирненски – 1940", село Ситово.

31.12.2023 г.

 село Гарван

**КАЛЕНДАРЕН ПЛАН И ГОДИШНА ПРОГРАМА**

**ЗА ДЕЙНОСТТА НА**

**НЧ „ДИМИТЪР ИВАНОВ ПОЛЯНОВ –1870”,**

**СЕЛО ГАРВАН, ОБЛАСТ СИЛИСТРА ЗА 2024 ГОДИНА**

 Народно читалище ”Димитър Иванов Полянов - 1870” е самостоятелна, независима, самоуправляваща се обществена организация, която изпълнява функциите на единствен културен институт на територията на село Гарван.

 Годишната програма за дейността на читалището е създадена в изпълнение на Чл. 26а. (Нов - ДВ, бр. 42 от 2009 г.) (1) от Закона за народните читалища и е ориентирана към развитието и обогатяването на културния живот в село

Гарван и задоволяването на потребностите на гражданите чрез:

* Осигуряване на устойчива подкрепа на читалището за реализирането на

основната му дейност и развитието на съвременни форми на работа;

* Стимулиране на читалищните дейности за съхранението и

 популяризирането на българските културни традиции, нематериалното

 културно наследство;

* Запазване на обичаите и традициите на българския народ;
* Организиране на школи,курсове,празненства,концерти и чествания на

 бележити дати;

* Развитие и подпомагане на любителското творчество.
* Кандидатстване по проекти и програми;
* Участие в организираните за обучение семинари, кръгли маси, дискусии,

 работни срещи по проблемите на читалищата с цел повишаване

 компетенциите на работещите в тях;

* Разширяване обхвата на дейността на читалището в обществено значими

 сфери, като социалната и информационно-консултантската;

* Формиране на читалището като място за общуване и контакти, успешни

 социални практики и дарителски акции, повишаване ролята на

 читалището за социална и културна интеграция на различните социални

 общности;

* Установяване на трайни и ползотворни контакти и участие на читалището вкултурни мрежи;

ОСНОВНИ ДЕЙНОСТИ

 1.БИБЛИОТЕЧНА ДЕЙНОСТ

 Като неразделна част от читалището, библиотеката активно през 2024 г. ще продължава да работи по:

 - Актуализиране на библиотечния фонд на читалищната библиотека, чрез

 закупуване на нова литература, абонамент, дарения, кандидатстване с

 проект пред МК и други организации;

 - Организиране на индивидуална и културно-масова дейност с различни

 целеви групи: (деца, ученици, възрастни);

 - Обособяване на тематични кътове по повод празници и годишнини;

 предоставяне на онлайн информация и представяне на презентации,

 посветени на значими събития и личности;

 - Организиране на литературни четения, посещения на деца и ученици в

 библиотеката с цел запознаване с правилата на обслужване на читателите и

 повишаване на читателския интерес към книгата.

 Представяне на ново постъпилата литература в библиотеката на читалището.

 Срок: през годината

Отг.: Библиотекарят

 Увеличаване и обновяване на библиотечния фонд чрез закупуване на нови книги и дарения.

 Срок: през годината

 Отг.: Библиотекарят и Секретарят

 Отчисляване на библиотечни единици.

 Срок: постоянен

 Отг.: Библиотекарят

 Провеждане на обучения по компютърна грамотност по предварителен график.

Срок: постоянен

Отг.:Библиотекарят

 Участия в различни конкурси (и онлайн), с цел популяризиране на читалището.

Срок: постоянен

 Отг.: Библиотекарят и Секретарят

 Представяне на онлайн информация и презентации, посветени на значими събития и личности.

Срок: постоянен

 Отг.: Библиотекарят

 Подготвяне мултимедийни презентации и изготвяне на библиографски справки по зададени теми.

Срок: постоянен

 Отг.: Библиотекарят

 Изработването и отпечатването на покани, грамоти, поздравителни адреси и др., както и в разработването на проекти за кандидатстване за финансиране.

 Срок: постоянен

 Отг.: Библиотекарят и Секретарят

 Разширяване контактите и партньорството с институции, обществени организации, касаещи библиотечната дейност в област Силистра, НПО, сдружения, съюзи и библиотеки от страната за реализиране на съвместни проекти и програми.

Срок: постоянен

Отг.: Библиотекарят и Секретарят

 Изпълняване плановите показатели за 2024 г.:

 - брой читатели – 15човека;

 - брой раздадена литература - 200 тома;

 - набавена нова литература - 20 тома.

 Срок: 31.12.2024 г.

 Отг.: Библиотекарят

 Изготвяне на програма (график) с мероприятия, дейности и забавления за обхващане на децата през лятната ваканция.

Срок: април

Отг.: Библиотекарят

 Интернет и потребители - работа в информационния център по програма „Глобални библиотеки- България”. Популяризиране и реализиране целите на програмата.

Срок: постоянен

Отг.: Библиотекарят

 Оформяне на кътове за празници от народния календар и годишнини.

Срок: постоянен

Отг.: Библиотекарят

 „Лятна ваканция”- работа с деца и читатели.

Срок: юни - септември

Отг.: Библиотекарят

2. ХУДОЖЕСТВЕНА САМОДЕЙНОСТ

 - Активно участие на художествено–творческите форми в културните прояви;

 - Пресъздаване на обичаи и празници от Културния календар;

 - Участие в общински, регионални, национални и други конкурси и фестивали

 на състава към читалището;

 - Целенасочена работа, насочена към опазване на фолклора и традиционното

 народно богатство и създаване на условия и възможност за тяхното

 развитие и популяризиране.

 Редовни репетиции със самодейните колективи към читалището:

 - Женска фолклорна група за автентичен фолклор ;

 - Мъжка фолклорна група за автентичен фолклор;

 - Смесена група за автентични хора.

 Отг.: Председателят и ръководителите на групите

 Време на провеждане: според графика

 Работа с временни групи и клубове.

 - Коледарска група

 - Бразаерска група.

 Отг.: Председателят и ръководителите на групите

 Време на провеждане: според графика

 Провеждане на обичаите „Фестивала на хляба”, продължение на проект ”Мелницата на дядо – хляба на баба”.

Срок: м. юни- юли 2024 г.

Отг. : Председателят, Секретарят и Библиотекарят

 Участие в поне един от фестивалите в България по преценка на НЧ и самодейците.

 Срок:2024 г.

 Отг.: Председателят

 Участия по местни и общински събори, концерти и надпявания.

 Срок: 2024 г.

 Отг.: Председателят

 Подбор на репертоар за женската и мъжката фолклорни групи от песни и танци, характерни за местния край. Започване на репетиции с двете певчески групи и танцовата група.

 Срок: 2024 г.

 Отг. : Ръководителите на групите

 Изучаване и популяризиране местното ритуално наследство за възстановяване на традициите и обичаите.

 Срок: постоян

 Отг.: Секретарят и Библиотекарят

 Документиране на изяви и мероприятия на читалището с цел съхраняване и обогатяване на неговата история.

 Срок: постоянен

 Отг.: Секретарят и Библиотекарят

3. МЕТОДИЧЕСКА ДЕЙНОСТ

 Участие при провеждането на мероприятия за повишаване на професионалната квалификация.

 Срок: постоянен

 Отг.: Председателят

4. ПРОФЕСИОНАЛНА КВАЛИФИКАЦИЯ

 Нови начини и форми за включване в професионални обучения, представяне на добри практики на други библиотеки.

 Срок: постоянен

 Отг.: Председателят

 5. КРАЕВЕДСКА ДЕЙНОСТ

 Активизиране на дейности, свързани с развитие на краеведската дейност в читалището / обичаи, предания, събиране на предмети от традиционния бит, снимки и други подобни, значими за населеното място/.

Срок: постоянен

 Отг.: Председателят

6. КУЛТУРНИ И СОЦИАЛНИ ДЕЙНОСТИ

 Реализиране на инициативи със социална насоченост с цел социална и културна интеграция на различни социални общности, включително такива в риск, неравностойно положение, етнически групи и др. Организиране на инициативи за оказване на помощ на възрастни хора. Ежемесечно обособяване на кътове с книги и материали, посветени на дати и събития през текущата година.

 Организиране и провеждане на обичая „Бабинден”.

Срок: 21.01.2024 г.

 Отг.: Председателят, Секретарят и Библиотекарят

 Организиране на Мартенска работилница с участието на малки и големи за изработване на мартеници по случай празника.

 Срок: 01.03.2024 г.

 Отг. : Секретарят и Библиотекарят

 Провеждане на Денят на детето с организиране на спортни игри, забавления и излети до отделни местности на територията на селото.

 Срок: 01.06.2024 г.

Отг.: Секретарят и Библиотекарят

 Подготовка на коледарската и бразаерската групи за обичаи на Бъдни вечер, които се извършват всяка година, за да се продължи традицията и да се стоплят сърцата на млади и стари от песните и танците за здраве и берекет.

 Срок: 24.12.2024 г.

 Отг.: Председателят и ръководителите на групите

 Поддържане на връзката, организиране на срещи и честване на предстоящи празници между НЧ „Христо Ботев - 2008”, село Гарван, Габровско и НЧ „Димитър Иванов Полянов - 1870” село Гарван, община Ситово.

Срок: постоянен

Отг.: Председателят

7. ОРГАНИЗАЦИОННА ДЕЙНОСТ

 Провеждане редовно веднъж на тримесечие заседания на Настоятелството по въпроси касаещи дейността на читалището.

 Отг. : Председателят

 Търсене на начини и средства от Настоятелството за моралното и материалното стимулиране на самодейците при изяви извън общината.

 Отг. : Председателят

 8. ФИНАНСОВА ДЕЙНОСТ

 Използване целесъобразно приходите от рента, наеми, членски внос и други с решения на ЧН за необходимите разходи предвидени в бюджета с цел подобряване дейността на библиотеката, интернет връзката и самодейността.

 Разглеждане и приемане отчета за изразходваните през периода средства от Настоятелството в свои заседания веднъж на три месеца.

 Провеждане задължително веднъж годишно на отчетно събрание, като предварително материалите са приети в заседание на ЧН и тогава предложени на ОС.

КРЪГЛИ ГОДИШНИНИ

ЯНУАРИ

12. 120 години от рождението на българския писател Георги Караславов

 /1904 – 1980/;

25. 150 години от рождението на английския писател и драматург Съмърсет

 Моъм /1874 – 1965/;

27. 190 години от рождението на руския химик, съставител на периодичната

 система на химичните елементи Дмитрий Иванович Менделеев /1834 –

 1907/.

ФЕВРУАРИ

08. 90 години от рождението на българската писателка Лада Галина (Ганка

 Славова Габровска-Каранфилова) /1934 – 2015/;

15. 460 години от рождението на италианския астроном, физик и механик

 Галилео Галилей/1564 – 1642/.

МАРТ

09. 90 години от рождението на първия излетял космонавт в космоса Юрий

 Гагарин /1934 – 1968/;

30. 180 години от рождението на френския поет Пол Верлен /1844 – 1896/.

АПРИЛ

13. 1210 години от смъртта на българския владетел хан Крум /неизв. – 814/;

22. 300 години от рождението на немския класически философ Имануел

 Кант /1724 – 1804/;

23. 460 години от рождението на английския драматург и поет Уилям

 Шекспир /1564 – 1616/.

МАЙ

07. 110 години от рождението на българския писател Андрей Гуляшки /1914 –

 1995/;

11. 120 години от рождението на испанския живописец, график и скулптор Салвадор Дали /1904 – 1997/

ЮНИ

6. 100 години от рождението на българския белетрист, сценарист и

 литературен критик Васил Акьов ;

 /1924 – 1989/;

12. 120 години от рождението на българския поет, преводач и есеист Атанас

 Далчев /1904 – 1978/.

ЮЛИ

03. 80 години от рождението на българския писател и сценарист Александър

 Томов /1944 – 2020/;

11. 160 години от рождението на българския теолог и философ Петър

 Константинов Дънов /1864 – 1944/;

28. 200 години от рождението на френския писател Александър Дюма – син

 /1824 – 1895/;

31. 120 години от рождението на българския писател Камен Калчев /1914 –

 1988/.

АВГУСТ

11. 80 години от рождението на българския писател Христо Калчев /1944 –

 2006/;

11. 170 години от рождението на българския писател Михалаки Георгиев

 /1854 – 1916/.

 СЕПТЕМВРИ

16. 120 години от рождението на руския писател Николай Островски /1904 – 1936/.

ОКТОМВРИ

06. 1010 години от смъртта на българския цар Самуил /неизв. – 1014/;

15. 180 години от рождението на немския философ Фридрих Ницше/1844 –

 1900/;

15. 210 години от рождението на руския поет и писател Михаил Юриевич

 Лермонтов /1814 – 1841/;

16. 170 години от рождението на ирландския писател и драматург Оскар

 Уайлд /1854 – 1900/.

НОЕМВРИ

07. 190 години от рождението на българския писател, публицист и

 революционер-демократ Любен Стойчев Каравелов /1834 – 1879/;

09. 110 години от рождението на българския писател Павел Вежинов /1914 –

 1983/;

21. 330 години от рождението на френския философ Франсоа-Мари Аруе,

 известен под псевдонима Волтѐр /1694 – 1778/.

ДЕКЕМВРИ

03. 120 години от рождението на българския писател и сценарист Орлин

 Василев /1904 – 1977/;

06. 180 години от рождението българския революционер на Петко Киряков

 Калоянов /Капитан Петко Войвода//1844 – 1900/.

 ПРЕЗ 2024 Г. СЕ НАВЪРШВАТ :

1380 години от рождението на първия кан на славянобългарската държава кан Аспарух (Исперих) /644 – 701/;

1160 години от рождението на българския княз и цар Симеон І /864 – 927/;

200 години от издаването на първия български буквар „Рибен буквар“ от д-р Петър Берон /1824/;

130 години от издаването на романа „Под игото“ на Иван Вазов;

700 години от рождението на българския владетел цар Иван Срацимир /1324 – 1397/;

1160 години от покръстването на българите.

 Настоящата програма е разработена от екипа на читалището и цели организация и провеждане на редица от дейности. Отворена е за нови предложения, мнения и идеи.

06.12.2023 г. Председател на НЧ „Димитър Ив. Полянов – 1870”:

село Гарван /Веселин Неков